‘পাটকল শ্রমিকদের অর্ধেক টাকা নগদে, বাকিটা সঞ্চয়পত্রের | 930444 | কালের কণ্ঠ | kalerkantho
‘পাটকল শ্রমিকদের অর্ধেক টাকা নগদে, বাকিটা সঞ্চয়পত্রের মাধ্যমে’
৩ জুলাই, ২০২০ ১৩:২৭ | পড়া যাবে ১ মিনিটে
দেশের রাষ্ট্রায়ত্ত পাটকলসমূহের উৎপাদন কার্যক্রম বন্ধ ঘোষণা করা হলেও পাটকল শ্রমিকদের ঠকানো হবে না। তাদের দুই ধাপে টাকা দেওয়া হবে। অর্ধেক দেওয়া হবে ক্যাশে, বাকি অর্ধেক দেওয়া হবে সঞ্চয়পত্রের মাধ্যমে। পাশাপাশি শ্রমিকদের পুনর্বাসন করা হবে।
আজ শুক্রবার সকালে শ্রমিকদের ‘শতভাগ’ পাওনা বুঝিয়ে দিয়ে দেশের রাষ্ট্রায়ত্ত পাটকলসমূহের উৎপাদন কার্যক্রম বন্ধ ঘোষণার বিষয়ে রাজধানীর সিদ্ধেশরীতে জরুরি সংবাদ সম্মেলনে একথা জানান বস্ত্র ও পাটমন্ত্রী গোলাম দস্তগীর গাজী।
এ সময় শ্রম প্রতিমন্ত্রী মন্নুজান সুফিয়ান বলেন, পাটকল বন্ধ ঘোষণা করা মানে এগুলোকে শেষ করে দেওয়া না। পাটকল পিপিপি প্রকল্পের আওতায় নতুন করে যাত্রা শুরু করবে।
তিনি বলেন, আমার দৃষ্টিতে শ্রমিকরা কর্মহীন হচ্ছে না, ভালো জায়গায় যেতে হলে কিছু বেদনা থাকবে। তবে আমার দাবি থাকবে যাতে টাকাগুলো শ্রমিকরা এককালীন পান।
রাজধানীর সিদ্ধেশরীতে মন্ত্রীর বাসভবনে এ সংবাদ সম্মেলন আয়োজিত হয়।